སྤྱིར་དེབ་འདིའི་ནང་བོད་ཆོལ་ཁ་གསུམ་གྱི་ཆས་གོས་དང་རྒྱན་ཆ་ཙམ་མ་ཟད།བོད་ཀྱི་གཞུང་ཞབས་པའི་ཆས་གོས་སྐོར་ལོ་རྒྱུས་དང་མཉམ་དུ་པར་རིས་ཡོད་པ་འདི་དཔང་རྟགས་ཧ་ཅང་གལ་ཆེན་པོ་ཞིག་རེད་བསམ་གྱི་འདུགཚང་མས་མཁྱེན་གསལ་ལྟར་རྒྱ་ནག་གཞུང་གི་བོད་འདི་རྒྱ་སྡེར་སྒྱུར་རྒྱུ་དང་བོད་མི་རྒྱ་རིགས་ལ་སྒྱུར་རྒྱུ་འབད་བརྩོན་བྱེད་ཀྱི་ཡོད།བྱེད་སྟངས་དེ་ཡང་ཕྱོགས་གཅིག་ནས་ཆབ་སྲིད་ཐོག་ནས་བཙན་དབང་དང་དམ་བསྒྲགས།འགྲོ་བ་མིའི་ཐོབ་ཐང་དང་ཆབ་སྲིད་ཀྱི་རང་དབང་མེད་པ་བཟོ་ཡི་ཡོད།ཕྱོགས་གཞན་ཞིག་ནས་བོད་ཆས་དང་རྒྱན་ཆ།གཞས་སྣ་རིགས་ཚང་མ་རིམ་བཞིན་རྒྱ་མིའི་ལུགས་སྲོལ་དང་ཆས་གོས།མཐའ་ན་གཞས་སྣ་འཁྲབ་སྟངས་ཚུན་ཆད་འགྱུར་བ་བཏང་ནས་བོད་འདི་རྒྱ་སྡེར་སྒྱུར་རྒྱུའི་འབད་བརྩོན་བྱེད་ཀྱི་ཡོད་སྟབས།ཆབ་སྲིད་དང་ལོ་རྒྱུས་ཐོག་ནས་ཀྱང་དཔེ་དེབ་འདི་གནད་འགག་ཆེ་བའི་བོད་མི་ཟེར་དུས་བོད་རྒྱལ་ཁབ་འདི་ཉིད་ལོགས་དགར་ཡིན་པའི་དཔང་རྟགས་གལ་ཆེན་པོ་ཞིག་ད་རེས་གྲུབ་ཐུབ་པ་བྱུང་འདུགདེར་བརྟེན་རྣམ་རྒྱལ་ལྷ་མོ་སྟག་ལྷ་ལགས་ཀྱིས་ད་རེས་སྐུ་ལས་བསྐྱོན་པར་སྙིང་ཐག་པ་ནས་ཐུགས་རྗེ་ཆེ་ཞེས་ཞུ་རྒྱུ་ཡིན།ཅེས་གསུང་བཤད་གནང་།།